യുവാക്കളെ കൊലപ്പെടുത്താന് ശ്രമിച്ച സംഘത്തിലെ മൂന്ന് പേര് അറസ്റ്റില് കൊല്ലം: യുവാവിനെ വിളിച്ച് വരുത്തി മുന്വൈരാഗ്യം മൂലം കൊലപ്പെടുത്താന് ശ്രമിച്ച സംഘത്തിലെ മൂന്ന് പേര് പോലീസ് പിടിയിലായി. പേരൂര് അംബികാ മനു ഭവനം വീട്ടില് മിതുന് 23, സഹോദരന് നിതിന് 20, പേരൂര് വയലില് പുത്തന് വീട്ടില് സുമേഷ് 23 എന്നിവരാണ് പോലീസ് പിടിയിലായത്. ഇവര് മുന്പ് പ്രദേശത്തുളള ഹാഷിം എന്ന യുവാവുമായി വാക്കേറ്റം ഉണ്ടാവുകയും ഹാഷിമിനെ മര്ദ്ദിക്കുകയും ചെയ്തിരുന്നു. സംഭവം പറഞ്ഞ് ഒത്ത് തീര്പ്പാക്കാം എന്ന് പറഞ്ഞ് ഓഗസ്റ്റ് മാസത്തിലെ അവസാനത്തെ ദിവസം ഇവര് ഹാഷിമിനേയും കൂട്ടുകാരെയും കുറ്റച്ചിറ ആമക്കോട് എന്ന സ്ഥലത്തേക്ക് വിളിച്ച് വരുത്തി. തുടര്ന്ന് കൈയില് കരുതിയിരുന്ന കത്താള് ഉപയോഗിച്ച് ഹാഷിമിനേയും സുഹൃത്തുക്കളായ അന്ഷാദ്, മാഹീന് എന്നിവരേയും വെട്ടി കൊലപ്പെടുത്താന് ശ്രമിക്കുകയായിരുന്നു. തുടയ്ക്കും വയറ്റിനും, കൈക്കും മാരകയമായി പരിക്കേറ്റ ഹാഷിമിനേയും സുഹൃത്തുക്കളേയും മെഡിക്കല് കോളേജ് ആശുപത്രിയില് പ്രവേശിപ്പിച്ചു. സംഭവത്തിന് ശേഷം ഒളിവില് പോയ പ്രതികളെ സംബന്ധിച്ച് ജില്ലാ പോലീസ് മേധാവി നാരായണന് ലഭിച്ച രഹസ്യ വിവരത്തിന്റെ അടിസ്ഥാനത്തില് ഇവരെ പത്തനംതിട്ട പെരുംപെട്ടി കോട്ടയം അയര്കുന്നം എന്നീ സ്ഥലങ്ങളില് നിന്നും പോലീസ് പിടികൂടുകയായിരുന്നു. കിളികൊല്ലൂര് ഇന്സ്പെക്ടര് വിനോദ്.കെ യുടെ നേതൃത്വത്തില് എസ്സ്.ഐ മാരായ അനീഷ്, ശ്രീനാഥ്, എ.എസ്സ്.ഐ ജിജൂ, സി.പി.ഓ സാജ് എന്നിവരടങ്ങിയ സംഘമാണ് പ്രതികളെ പിടികൂടിയത്. ഇവരെ റിമാന്റ് ചെയ്തു.